Després del Crac del 29, als anys trenta es va veure un renéixer de la gatamoixeria en molts aspectes. També la vida pública homosexual va sentir les conseqüències. Als escenaris de Nova York estava prohibit mostrar l'homosexualitat o altres continguts «pervertits» des de 1927, a conseqüència de la llei "Wales Theatrical Padlock Bill". En un acte d'autocensura preventiva, la indústria del cinema es va comprometre el 1934 a complir el Codi Hays, que fixava els continguts que eren moralment acceptables per al públic. El punt 2-4 del codi —«perversió sexual o qualsevol referència estan prohibides»— excloïa la mostra de continguts homosexuals. Com que la premsa i la ràdio també ignoraven el tema i —amb l'excepció de la literatura mèdica especialitzada— els llibres tampoc s'ocupaven d'això, durant tota l'època anterior a la Segona Guerra Mundial es podia créixer com adolescent sense arribar mai a tenir notícies de l'existència d'alguna cosa com l'homosexualitat.